Мереке күндері хирургтар үш донорлық ағзаны транспланттады
DATE: 12:51, 10 Наурыз 2024 | GMT +5
TITLE: Мереке күндері хирургтар үш донорлық ағзаны транспланттады
URL: https://kaz.inform.kz/news/mereke-kunder-hirurgtar-ush-donorlik-agzani-transplanttadi-73ae23/
META: DATE: 12:51, 10 Наурыз 2024 | GMT +5
TOTAL WORDS: 116
AUTHOR(S):
TEXT: Мереке алдындағы күні Ұлттық ғылыми онкология орталығы мен Астана қаласының Кардиохирургиялық орталығының трансплантологтары, кардиохирургтары, анестезиологтары мен мейіргерлері құрамындағы жоғары білікті дәрігерлер тобы санавиация бортында Павлодар облысына келді. Сонымен қатар, Астана қаласында күту парағында тұрған бағдарламамен іріктелген реципиенттер қосымша талдаулар тапсыру үшін шақырылды. «Медициналық зерттеп-қараудан өту нәтижесі бойынша және комиссияның шешімі бойынша 26 жастағы реципиент анықталды. Ол бүйректің V терминалды сатысы диагнозымен 6 жыл бойы гемодиализде болған. Астана қаласындағы Ұлттық ғылыми онкология орталығында дәрігерлер ересек пациентке кадаверлік бүйректі трансплантаттауды сәтті жүргізді», — делінген Денсаулық сақтау министрлігінің мәліметінде. Реципиент палатаға ауыстырылды, бүгінгі күні оның жағдайы жақсы. Бүйрек толық жұмыс істеп тұр. Екінші бүйрек балаға Астанадағы Ана мен бала орталығында трансплантатталды. Үшінші ағза — жүректі трансплантаттау Кардиохирургиялық орталықта жүргізілді
